കെപിസിസി പുനഃസംഘടന ഉമ്മന് ചാണ്ടി, രമേശ് എന്നിവരുമായി ഇന്നു ചര്ച്ച തിരുവനന്തപുരം: കെപിസിസി പുനഃസംഘടനയുമായി ബന്ധപ്പെട്ടു ഭാരവാഹികളുടെ മാനദണ്ഡം നിശ്ചയിക്കാന് മുതിര്ന്ന നേതാക്കളായ ഉമ്മന് ചാണ്ടി, രമേശ് ചെന്നിത്തല എന്നിവരുമായി സംസ്ഥാന നേതൃത്വം ഇന്നു ചര്ച്ച നടത്തും. സ്ഥിരം മുഖങ്ങളായ ഭാരവാഹികളെയും ഗുരുതര ആരോപണം നേരിടുന്നവരെയും ഇത്തവണത്തെ പുനഃസംഘടനയില്നിന്ന് ഒഴിവാക്കുന്നതു നേതൃത്വത്തിന്റെ സജീവ പരിഗണനയിലാണ്. കഴിഞ്ഞ നിയമസഭാ തെരഞ്ഞെടുപ്പില് സ്ഥാനാര്ഥിത്വം ലഭിച്ചവരെ കെപിസിസി ഭാരവാഹി പട്ടികയില്നിന്ന് ഒഴിവാക്കുന്നത് ആലോചനയിലുണ്ടെങ്കിലും എതിര്പ്പ് രൂക്ഷമായ സാഹചര്യത്തില് നടപ്പാക്കാനാകില്ല. പ്രവര്ത്തനമികവ്, പൊതു സ്വീകാര്യത എന്നിവയെല്ലാം ഭാരവാഹി പട്ടികയില് പ്രധാന മാനദണ്ഡങ്ങളാകും. കെപിസിസി ഭാരവാഹികളുടെ പട്ടികയുമായി ബന്ധപ്പെട്ട് 14ന് ഉമ്മന് ചാണ്ടിയും രമേശും അടക്കമുള്ള മുതിര്ന്ന നേതാക്കളുമായി ചര്ച്ച നടത്താനും ധാരണയായിട്ടുണ്ട്. മുതിര്ന്ന നേതാക്കളെ കൂടാതെ രാഷ്ട്രീയകാര്യ സമിതി അംഗങ്ങള്, എംപിമാര് എന്നിവരുമായെല്ലാം കെപിസിസി, ഡിസിസി ഭാരവാഹികളുടെ പുനഃസംഘടനയുമായി ബന്ധപ്പെട്ടു ചര്ച്ച നടത്തും. യുവത്വത്തിനും രാഷ്ട്രീയപരിചയത്തിനും തുല്യ പ്രാതിനിധ്യം നല്കിയാകും പട്ടിക തയാറാക്കുക. ഡിസിസി പ്രസിഡന്റുമാരിലും യൂത്ത് കോണ്ഗ്രസ് സംസ്ഥാന ഭാരവാഹിത്വം വഹിച്ചവരുന്നവരിലും ഒഴിവാക്കാനാകാത്തവരെ ഉള്പ്പെടുത്തും. ചില തര്ക്കങ്ങളുടെ ഭാഗമായി ഡിസിസി അധ്യക്ഷസ്ഥാനം നഷ്ടമായവരും കെപിസിസി ഭാരവാഹി പട്ടികയില് ഉള്പ്പെട്ടേക്കും. വൈസ് പ്രസിഡന്റ്, ജനറല് സെക്രട്ടറി, സെക്രട്ടറി അടക്കം 51 അംഗ പട്ടികയാണ് ഉദ്ദേശിക്കുന്നതെങ്കിലും എല്ലാവരെയും പ്രീതീപ്പെടുത്തുന്നതിന്റെ ഭാഗമായി ഇതിലെ എണ്ണം ഉയര്ന്നേക്കും. ഡിസിസി പ്രസിഡന്റുമാരുടെ നിയമനവുമായി ബന്ധപ്പെട്ടുയര്ന്ന തര്ക്കവും പ്രതിസന്ധിയും ചര്ച്ച ചെയ്തു പരിഹരിച്ചതിനു പിന്നാലെയാണ് കെപിസിസി പുനഃസംഘടനാ ചര്ച്ചകളിലേക്കു സംസ്ഥാന നേതൃത്വം കടന്നത്. ഡിസിസി പ്രസിഡന്റുമാരെ നിയമിച്ചപ്പോള് വനിതാ ദളിത് പ്രാതിനിധ്യമുണ്ടായിരുന്നില്ല. കെപിസിസി പുനഃസംഘടനയില് ഇതില് മാറ്റം വരുത്തും. സ്ത്രീകള്ക്കും പട്ടികജാതിവര്ഗ നേതാക്കള്ക്കും അര്ഹമായ പ്രാതിനിധ്യം നല്കും. ഡിസിസി പുനഃസംഘടനയുമായി ബന്ധപ്പെട്ട് മുതിര്ന്ന നേതാക്കള് അടക്കം ഉയര്ത്തിയ കോണ്ഗ്രസിനുള്ളിലെ തര്ക്കം പരിഹരിക്കാനായതും, മുന്നണി വിടുമെന്ന ആര്എസ്പിയുടെ ഭീഷണി ചര്ച്ചയിലൂടെ പരിഹരിക്കാനായതും പുതിയ സംസ്ഥാന നേതൃത്വത്തിന്റെ ആത്മവിശ്വാസം വര്ധിപ്പിച്ചിട്ടുണ്ട്. ഇന്നും നാളെയുമായി പുതിയ ഡിസിസി പ്രസിഡന്റുമാര്ക്കായുള്ള ശില്പശാല നെയ്യാര് ഡാമിനു സമീപത്തെ രാജീവ് ഗാന്ധി ഇന്സ്റ്റിറ്റ്യൂട്ടില് നടക്കുന്നുണ്ട്. ഇതിന്റെ ഭാഗമായി മുതിര്ന്ന നേതാക്കള് അടക്കമുള്ളവര് തിരുവനന്തപുരത്തുതന്നെയുള്ള സാഹചര്യത്തിലാണ് ഔദ്യോഗിക ചര്ച്ചകള്ക്ക് ഇന്നു തുടക്കമാകുന്നത്.